Santiuste de San Juan Bautista

Santiuste de San Juan Bautista [sanTJUSte desanHŬAN baŭTISta] estas municipo en la okcidento de la provinco Segovio, en la regiono Kastilio-Leono, Hispanio. Ĝi apartenas al la komarko Campiña Segoviana. La loknomo Santiuste de San Juan Bautista estas etimologie komprenebla kiel Sankta Justo de Sankta Joĥano Baptista (la duobligo de sanktulo rilatas al la fakto, ke la lokanoj perdis la referencon de la etimologio de Sntiuste).

La municipo havas submunicipon Bernuy de Coca.

180ra|eta|maldekstra|Santiuste de San Juan Bautista en la provinco Segovio.
230ra|eta|maldekstra|Panoramo.
230ra|eta|maldekstra|Preĝejo de Bernuy de Coca.

 Geografio 
Ĝia municipa teritorio okupas totalan areon de 45,57 km² kaj laŭ la demografia informo de la municipa censo fare de la INE en 2021, ĝi havis 535 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 300 el 1991.

Ĝi distas 50 km de Segovio, provinca ĉefurbo kaj limas kun municipoj Fuente de Santa Cruz, Coca, Puras (Ávila), Montejo de Arévalo, Tolocirio, Nava de la Asunción, San Cristóbal de la Vega, Rapariegos kaj Moraleja de Coca. La gravaj loĝlokoj plej proksimaj estas Coca, Nava de la Asunción, Rapariegos kaj Navas de Oro.

 Historio 
Estas restaĵoj de iamaj setlejoj de diversaj epokoj. La areo apartenis unue al la Regno Kastilio. En Mezepoko okazis reloĝado. Ĝi apartenis al la Comunidad de Villa y Tierra de Coca, abundis la pinaroj rezinproduktaj, kaj fakte en Sant Yuste oni produktis vinberojn, terpomojn kaj melonojn. La plej frua mencio estas de 1247, kie oni mencias San Iuste, kaj en postaj dokumentoj Sant Yuste, San Yuste, Santiuste de Coca kaj finfine Santiuste de San Juan Bautista.

En 1773 dum regado de Karolo la 3-a oni ricevis jurisdikcian sendependecon-

 Aktualo 
Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj) kaj rilata komercado. Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis tre diversaj vizitindaj vidindaĵoj kiel la romanika preĝejo de Sankta Johano kun baroka interno.

 Vidu ankaŭ 
 Municipoj de la provinco Segovio

 Notoj 

Kategorio:Municipoj de Segovio